തലച്ചോറിലെ രക്തസ്രാവത്തെ തുടര്ന്ന് വിദ്യാര്ഥിനിമരിച്ചു വാക്സിന്റെ പാര്ശ്വഫലമെന്ന് സംശയിക്കുന്നതായി ബന്ധുക്കള് പത്തനംതിട്ട: തലച്ചോറിലേക്കുള്ള രക്തധമനി പൊട്ടിയുണ്ടായ രക്തസ്രാവത്തെ ബിരുദ വിദ്യാര്ഥിനി മരിച്ചു. മരണകാരണം കോവിഡ് വാക്സിന്റെ പാര്ശ്വഫലം കാരണമെന്ന് ബന്ധുക്കള്ക്ക് സംശയം. കോഴഞ്ചേരി ചെറുകോല് കാട്ടൂര് ചിറ്റാനിക്കല് വടശേരിമഠം സാബു സി. തോമസിന്റെ മകള് നോവ സാബുവാണ് 19 കഴിഞ്ഞ ദിവസം മരിച്ചത്. മരണത്തില് സംശയം ഉന്നയിച്ച് ബന്ധുക്കള് രംഗത്തെത്തിയിട്ടുണ്ട്. ജൂലൈ 28ന് കൊച്ചിയിലെ സ്വകാര്യ മെഡിക്കല് കോളജ് ആശുപത്രിയില് പല്ലിനു കമ്ബിയിടാന് പോയപ്പോള് അവിടെ നിന്നാണ് കോവിഷീല്ഡ് വാക്സിന്റെ ആദ്യ ഡോസ് സ്വീകരിക്കുന്നത്. ഇതിനുശേഷം വീട്ടിലെത്തിയപ്പോള് പനിയുടെ ലക്ഷണം ഉണ്ടായി. പിന്നീട് രണ്ടു ദിവസം കഴിഞ്ഞപ്പോള് അസ്വസ്ഥത അനുഭവപ്പെട്ടതോടെ കോഴഞ്ചേരിയിലെ സ്വകാര്യ ആശുപത്രിയില് എത്തിച്ച് പരിശോധന നടത്തി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ മരുന്നു വാങ്ങി വീട്ടിലേക്ക് മടങ്ങി. ഏഴിന് സ്ഥിതി കൂടുതല് വഷളാവുകയും തിരുവല്ലയിലെ സ്വകാര്യ മെഡിക്കല് കോളജ് ആശുപത്രിയില് എത്തിക്കുകയുമായിരുന്നു. അവിടെ നടത്തിയ പരിശോധനയില് തലച്ചോറിലേക്കുള്ള രക്തധമനി പൊട്ടിയതായി കണ്ടെത്തി. തുടര്ന്ന് വെന്റിലേറ്ററിലേക്ക് മാറ്റുകയും ചികിത്സ തുടരുകയും ആയിരുന്നു. വ്യാഴാഴ്ച രാവിലെയോടെയാണ് മരണം സംഭവിച്ചത്. മരിച്ച നോവ കൊച്ചി അമൃത കോളജില് ബിരുദ വിദ്യാര്ഥിനിയായിരുന്നു. മരണം സംബന്ധിച്ച് അന്വേഷണം നടത്താന് ആവശ്യപ്പെട്ടിട്ടുണ്ടെന്നും മെഡിക്കല് റിപ്പോര്ട്ട് ഇതുവരെ ലഭ്യമായിട്ടില്ലെന്നും ഡി.എം.ഒ എ.എല്. ഷീജ പറഞ്ഞു.